Vyf vrae om te bepaal of jou adviseur sy sout werd isThys van Zyl, hoof van produkontwikkeling by Everest Wealth (Foto verskaf) Thys van Zyl, hoof van produkontwikkeling by Everest Wealth, een van Suid-Afrika se snelgroeiendste beleggingsfirmas, bespreek vyf vrae wat beleggers aan hul finansiële adviseurs moet stel. Om te bepaal of jou adviseur sy sout werd is, is deesdae ŉ vereiste vir finansiële gemoedsrus. Die rol van ŉ gesoute adviseur is om deurlopend hul kliënte met omvattende raad uit ŉ proaktiewe beleggingsplan te bedien. ŉ Gesoute makelaar wil juis hê dat kliënte vrae moet vra en moedig stimulerende interaksie aan om kennis te verbreed en ingeligte besluite te fasiliteer. Everest Wealth stel voor dat voornemende beleggers die volgende vrae vra wanneer hul ŉ finansiële adviseur oorweeg, of selfs ŉ alternatiewe beleggingsplan oorweeg: Die algemeen aanvaarde ideologie is dat alle beleggings iewers op ’n kontinuum tussen die keuse van konserwatiewe en aggressiewe beleggingsopsies lê. Die risikoprofiel van ŉ voornemende belegger verwys na die risiko wat die belegger se portefeulje vir die belegger inhou, met ander woorde, is daar ŉ hoë risiko in die aard van die beleggings, of is die beleggings konserwatief van aard met ŉ matige aard van risiko? Soms kan ’n konserwatiewe belegging riskant wees, bloot omdat jy te min risiko neem om die nodige opbrengs te behaal om selfs inflasie te oorkom. Met ‘n aggressiewe belegging kan die risiko weer te groot wees omdat ŉ belegging moontlik te groot spronge vorentoe en agtertoe kan maak met moontlike groot verliese. Beleggers moet hul adviseurs oor hul persoonlike risikoprofiel uitvra, wat hul risiko behoort te wees en hoe dit bereken word. Beleggers moet ook hul finansiële adviseur vra om hul breedvoerig oor die verskil tussen lae, medium en hoë risiko’s wat beleggings aanbetref in te lig. Industriereëls vereis dat finansiële adviseurs alle kostes verbonde aan beleggings aan kliënte bekend maak. Die kostes kan adviseurs se kommissiefooie, fondskoste, administratiewe fooie, kansellasiefooie, verhandelingskostes en onttrekkingsfooie insluit. Daar is selfs kostes wat met die verskillende tipes fondse waarin belê word gepaardgaan, en kan die skuif tussen fondse ook koste-implikasies inhou. Kostes het eindelik ŉ groot invloed op jou werklike opbrengste en moet beleggers altyd hul adviseurs hieroor uitvra om deeglik van die verskillende kostes bewus te wees. Het jy al saam met jou adviseur uitgewerk hoe lank dit sal neem om jou belegging te verdubbel met die belegging se gemiddelde groeikoers tot op hede? Elke belegger moet onthou dat hul finansiële adviseur se doelwit moet wees om hul beleggings jaar na jaar te laat groei, selfs met die vooruitskatting om dit in die toekoms te laat verdubbel. Vra jou adviseur wat hul proaktiewe plan is om jou belegging se groeikoers so hoog as moontlik te hou. Beleggers moet bewus wees van die faktore wat ŉ invloed op hul beleggingsplan kan uitoefen, en is dit die rol van die adviseur om hierdie faktore te identifiseer en as deel van die hersieningsplan te inkorporeer. ŉ Mediumtermynplan moet ten minste elke ses maande hersien word indien dringende ingrypings nie van toepassing is nie. Vra jou adviseur wanneer die huidige plan hersien gaan word en watter tendense en faktore ŉ invloed op die prestasie van jou portefeulje het, asook hoe die reaksieplan lyk indien daar wesenlike risiko ontstaan. Beleggers moet van hul adviseurs kan verwag om meer as een beleggingsplan voor te stel. Daar is meer as een opsie wat vir ŉ belegger waarde kan ontsluit, en sal dit tot jou voordeel wees om van ander moontlike beleggingsplanne voorsien te word. Die diversifisering van verskillende beleggingsopsies is direk aan sekere risikofaktore gekoppel wat op die spesifieke fonds waarin belê is inspeel, byvoorbeeld sekere fondse sal meer sensitief wees vir veranderings in geldeenhede, terwyl ander weer meer sensitief op regeringsaankondigings kan reageer. Goeie finansiële adviseurs fokus ook op verantwoordelike raad om hul kliënte se tevredenheid te verseker en langtermynverhoudings ten bate van beide partye te vestig en te onderhou. Moenie skroom om hierdie vrae aan jou adviseur te stel nie, en bepaal só of jou adviseur sy of haar sout werd is. Kontak Everest Wealth gerus vir kundige advies op 0876548705, of per e-pos by [email protected], of besoek die webwerf by https://everestwealth.co.za.